Kuinka tämä turkulaishevonen pärjää poliisina Helsingissä?

Ivan aloittaa partioinnin Helsingissä. Sillä on totuttelemista esimerkiksi raitiovaunuihin. Helsingin ratsupoliisi

Jussi Vehkasalo

Helsingin ratsupoliisi on julkaissut Facebook-sivullaan kuvan Turusta tulleesta uudesta poliisihevosesta Ivanista.

Turun ratsupoliisissa reilun vuoden palvelut kuusivuotias Ivan matkusti Helsinkiin keskiviikkona 17. helmikuutaja se aloittaa partioinnin Helsingin kaduilla ja toreilla lähipäivinä.

Helsingin ratsupoliisi kertoo, että aluksi Ivan aloittaa Ruskeasuon lähimaastoissa ja totuttelee kokeneempien kollegoiden opastuksella muiden muassaraitiovaunuihin ja junanrataan. Ivan vaikuttaa erittäin rohkealta, uteliaalta ja ennakkoluulottomalta. Trailerista nousun jälkeen Ivan tuhisi ja ihmetteli vain pari minuuttia, minkä jälkeen se oli kuin kotonaan. Tarina kertoo että Ivanin äiti ostettiin Venäjältä Suomeen ja vasta Suomessa uusi omistaja huomasi, että tammahan on tiineenä.

Hevosen siirto Helsinkiin selittyy sillä, että Turun ratsupoliisi lakkautetaan.